అనా డి అర్మాస్

అనా సెలియా డి అర్మాస్ కాసో (స్పానిష్: ˈana ˈselja ðe ˈaɾmas ˈkaso; జననం 1988 ఏప్రిల్ 30) క్యూబన్, స్పానిష్ నటి. రొమాంటిక్ డ్రామా ఉనా రోసా డి ఫ్రాన్సియా (2006)లో ప్రధాన పాత్రతో ఆమె తన వృత్తిని ప్రారంభించింది. 18 సంవత్సరాల వయస్సులో, ఆమె స్పెయిన్‌ రాజధాని మాడ్రిడ్‌కు మకాం మార్చింది. 2007 నుండి 2010 వరకు ఆరు సీజన్లలో ప్రసిద్ధ డ్రామా ఎల్ ఇంటర్నాడో(El Internado)లో నటించింది.

లాస్ ఏంజిల్స్‌కి వెళ్లిన తర్వాత, డి అర్మాస్ సైకలాజికల్ థ్రిల్లర్ నాక్ నాక్ (2015), కామెడీ-క్రైమ్ చిత్రం వార్ డాగ్స్ (2016)లో ఇంగ్లీష్ మాట్లాడే పాత్రలు ఆమె పోషించింది. సైన్స్ ఫిక్షన్ చిత్రం బ్లేడ్ రన్నర్ 2049 (2017)లో హోలోగ్రాఫిక్ AI ప్రొజెక్షన్ జోయి పాత్రతో ఆమె ప్రాముఖ్యతను సంతరించుకుంది. మిస్టరీ ఫిల్మ్ నైవ్స్ అవుట్ (2019)లో నర్సు మార్టా కాబ్రెరా పాత్రలో ఆమె నటనకు, ఆమె ఉత్తమ నటిగా గోల్డెన్ గ్లోబ్ అవార్డుకు ఎంపికైంది. ఆమె జేమ్స్ బాండ్ చిత్రం నో టైమ్ టు డై (2021)లో బాండ్ గర్ల్ పలోమా, బయోపిక్ బ్లోండ్ (2022)లో నార్మా జీన్ పాత్రను పోషించింది. బ్లోండ్ కోసం, డి అర్మాస్ ఉత్తమ నటిగా అకాడమీ అవార్డుకు నామినేట్ చేయబడిన మొదటి క్యూబన్ ఆమె.

ఫిల్మోగ్రఫీ

మూలాలు 
1988 జననాలు
క్యూబన్ సినిమా నటీమణులు
స్పానిష్ సినిమా నటీమణులు
క్యూబా టెలివిజన్ నటీమణులు
స్పానిష్ టెలివిజన్ నటీమణులు
క్యూబా ప్రవాసులు